આ સર્વેમાં સામે આવેલા આંકડા પ્રમાણે નાગપુરમાં 90%, જયપુર અને ચંદીગઢમાં 80%થી વધુ લોકો સીટ બેલ્ટ પહેરવાનો આગ્રહ રાખે છે. જ્યારે સીટ બેલ્ટ ના પહેરવામાં તામિલનાડુ, ઈન્દોર, બેંગ્લુરુ આગળ છે. ડ્રાઈવરની બાજુમાં રહેલી પેસેન્જર સીટ પર બેઠેલા લોકો પણ સીટ બેલ્ટ પ્રત્યે ઉદાસીનતા દાખવે છે. આનું એક ઉદાહરણ છે કેન્દ્રીય મંત્રી ગોપીનાથ મુન્ડેનું અકસ્માતમાં થયેલું મૃત્યું. ઘણાં એવા અકસ્માત છે કે જેમાં સીટ બેલ્ટના કારણે સામાન્ય કે ગંભીર ઈજાથી બચી શકાય છે. કેટલાક કિસ્સામાં લોકો સીટ બેલ્ટ ના પહેરવા પાછળ અકળામણ, કપડાને નુકસાન થાય જેવા વિચિત્ર બહાના પણ બનાવે છે.